
PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      12.03.2014   

Nr. 4c-2/129
BIROULUI  PERMANENT

AL

CAMEREI  DEPUTAŢILOR

    Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.2/2014 pentru modificarea şi completarea Ordonanţei Guvernului nr.41/1994 privind autorizarea plăţii cotizaţiilor la organizaţiile interguvernamentale la care România este parte, precum şi pentru aprobarea plăţii cotizaţiei anuale în vederea participării Consiliului Concurenţei la activităţile Comitetului de Concurenţă al OCDE şi pentru aprobarea plăţii unei contribuţii financiare de către Consiliul Naţional pentru Combaterea Discriminării la organismele internaţionale, trimis spre dezbatere în fond cu adresa nr. PLx.99 din 3 martie 2014, înregistrat sub nr. 4c-2/129 din 4 martie 2014, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.

PREŞEDINTE,

Gheorghe-Eugen NICOLĂESCU

PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      12.03.2014   

Nr. 4c-2/129

RAPORT
asupra proiectului de Lege privind aprobarea Ordonanţei Guvernului nr.2/2014 pentru modificarea şi completarea Ordonanţei Guvernului nr.41/1994 privind autorizarea plăţii cotizaţiilor la organizaţiile interguvernamentale la care România este parte, precum şi pentru aprobarea plăţii cotizaţiei anuale în vederea participării Consiliului Concurenţei la activităţile Comitetului de Concurenţă al OCDE şi pentru aprobarea plăţii unei contribuţii financiare de către Consiliul Naţional pentru Combaterea Discriminării la organismele internaţionale
    
       În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanţe şi bănci a fost sesizată spre dezbatere pe fond cu proiectul de Lege privind aprobarea Ordonanţei Guvernului nr.2/2014 pentru modificarea şi completarea Ordonanţei Guvernului nr.41/1994 privind autorizarea plăţii cotizaţiilor la organizaţiile interguvernamentale la care România este parte, precum şi pentru aprobarea plăţii cotizaţiei anuale în vederea participării Consiliului Concurenţei la activităţile Comitetului de Concurenţă al OCDE şi pentru aprobarea plăţii unei contribuţii financiare de către Consiliul Naţional pentru Combaterea Discriminării la organismele internaţionale, trimis spre dezbatere în fond cu adresa nr. PLx.99 din 3 martie 2014, înregistrat sub nr. 4c-2/129 din 4 martie 2014.

Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
    Consiliul Legislativ, prin avizul nr. 60 din 30 ianuarie 2014, a avizat favorabil proiectul de Lege. 
     Proiectul de Lege supus dezbaterii are ca obiect de reglementare modificarea şi completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale  interguvernamentale la care România este parte, aprobată prin Legea nr.126/1994, cu modificările şi completările ulterioare, în vederea asigurării cadrului legal necesar efectuării plăţilor la organizaţiile internaţionale, ca urmare a actualizării denumirilor unor organizaţii interguvernamentale la care România este membră, precum şi ca urmare a aderării unor noi membri.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de Lege menţionat mai sus, în şedinţa din 11 martie 2014.
Din totalul de 32 de membri ai Comisiei pentru buget, finanţe şi bănci au fost prezenţi la dezbateri  27 deputaţi.
În raport cu obiectul şi conţinutul său, iniţiativa legislativă face parte din categoria legilor ordinare.
La dezbaterea acestei iniţiative legislative au fost prezenţi, în calitate de invitaţi, domnul Dan Manolescu, secretar de stat în cadrul Ministerului Finanţelor Publice.
    În urma examinării iniţiativei legislative şi a opiniilor exprimate, membrii Comisiei propun, cu unanimitate de voturi, să supună spre dezbatere şi adoptare plenului Camerei Deputaţilor proiectul de Lege privind aprobarea Ordonanţei Guvernului nr.2/2014 pentru modificarea şi completarea Ordonanţei Guvernului nr.41/1994 privind autorizarea plăţii cotizaţiilor la organizaţiile interguvernamentale la care România este parte, precum şi pentru aprobarea plăţii cotizaţiei anuale în vederea participării Consiliului Concurenţei la activităţile Comitetului de Concurenţă al OCDE şi pentru aprobarea plăţii unei contribuţii financiare de către Consiliul Naţional pentru Combaterea Discriminării la organismele internaţionale, în forma adoptată de Senat.

